

**Správa o činnosti pedagogického klubu**

|  |  |
| --- | --- |
| 1. Prioritná os | Vzdelávanie |
| 1. Špecifický cieľ | 1.1.1 Zvýšiť inkluzívnosť a rovnaký prístup ku kvalitnému vzdelávaniu a zlepšiť výsledky a kompetencie detí a žiakov |
| 1. Prijímateľ | Základná škola, Štúrova 341, Hanušovce nad Topľou |
| 1. Názov projektu | Rozvoj funkčnej gramotnosti žiakov v základnej škole |
| 1. Kód projektu ITMS2014+ | 312011Q919 |
| 1. Názov pedagogického klubu | Klub matematiky na 1. stupni ZŠ |
| 1. Dátum stretnutia pedagogického klubu | 19.03.2019 |
| 1. Miesto stretnutia pedagogického klubu | Učebňa II. A |
| 1. Meno koordinátora pedagogického klubu | Mgr. Anna Rišková |
| 1. Odkaz na webové sídlo zverejnenej správy | <https://zshanusovce.edupage.org/text17/> |

|  |
| --- |
| 1. **Manažérske zhrnutie:**   krátka anotácia, kľúčové slová  Osvojovaním si matematických zručnosti a schopnosti používať matematiku v každodennom živote, vychádzajúc z reálnej situácie blízkej žiakom a ich zážitkom, môžeme prispieť k rozvíjaniu osobnostných a sociálnych kompetencií intaktných žiakov primárneho vzdelávania a žiakov so ŠVVP, čo v konečnom dôsledku významne podporí inklúziu vzdelávania. Ak učiteľ podnieti žiakov k tvorivosti a praktickej činností, efektívne využíva v matematike didaktické hry s ich aplikovaním v praxi, podporí tým záujem žiakov o rozvoj matematickej gramotnosti. Takýmto spôsobom edukácie a aplikovaním vlastných osvedčených pedagogických skúseností, výberom vhodných didaktických postupov, stane sa matematika zaujímavejšia, čo môže viesť žiakov k zlepšeniu ich študijných výsledkov.  Kľúčové slová: rozvoj matematickej gramotnosti, žiak so ŠVVP, inklúzia vzdelávania, didaktické  hry v matematike |
| 1. **Hlavné body, témy stretnutia, zhrnutie priebehu stretnutia:**   Aplikácia a využitie foriem v predmete matematika pre žiakov so ŠVVP   1. Charakteristika a klasifikácia žiakov so ŠVVP, integrácia v bežnej škole. 2. Postrehy a osvedčené pedagogické skúsenosti. 3. Formy vyučovania efektívne aj pre žiakov so ŠVVP (didaktická hra, PL...) 4. Zásady pre tvorbu PL, praktická realizácia. 5. Diskusia   Hneď po úvodnom privítaní koordinátorom klubu a podpísaní prezenčnej listiny boli členovia klubu matematiky oboznámení s témou a jednotlivými bodmi stretnutia.  1. Členovia klubu matematiky, predtým než získali základné informácie o žiakoch so ŠVVP a ich  klasifikácii, vyskúšali si aktivitu, v ktorej pomocou priebežne zadávaných pokynov mali  vykonávať určitú činnosť s obmedzeniami v danom časovom limite. Takto sa mohli aspoň  trochu vžiť do pocitov, ktoré takýto žiak so ŠVVP môže na vyučovaní v bežnej škole zažívať.  2. Následne akosi prirodzene sme vkĺzli do problematiky vzdelávania žiakov so ŠVVP  a odovzdávali si vlastné postrehy a skúsenosti získané pri práci s týmito žiakmi. Postrehy  členov klubu matematiky využijeme neskôr pri tvorbe vstupného a výstupného testu  a pracovných listov.  3. K aktivizujúcim formám práce z hľadiska zvyšovania záujmu všetkých žiakov  o matematiku, o učenie sa, ale aj zlepšenie pracovnej atmosféry, neodmysliteľne  patrí didaktická hra. Na chvíľu sme sa aj mi stali žiakmi a prakticky si vyskúšali  didaktickú hru BUM so zameraním na upevňovanie násobilky a pozornosti žiakov.  4. Po krátkej hygienickej prestávke sme sa v krátkosti oboznámili s metodikou tvorby  pracovného listu, rozdali si vytlačené zásady ako pritom postupovať, čomu sa vyvarovať  a naopak, čo je potrebné dodržať. V praktickej časti sme si ukázali ako sa dajú využiť  rôzne obrázky, výstrižky z časopisov, letákov pri zostavovaní matematických úloh  z reálneho života, aby žiakov upútali, zároveň boli zrozumiteľné a ponúkali širšie  využitie aj v rámci uplatnenia medzipredmetových vzťahov.  5. V rámci diskusie sme sa dohodli, že si na stretnutiach klubu matematiky prakticky vyskúšame  aspoň jednu didaktickú matematickú hru, aby sme sa my učitelia navzájom inšpirovali  k tvorivosti a zamerali sa tiež na spestrenie vlastného vyučovania. Veď ak učiteľ primárneho  vzdelávania bude chápať aplikovanie hry ako súčasť vzdelávania dieťaťa, také vyučovanie sa  pre všetkých žiakov stane zaujímavejšie a príťažlivejšie.  V závere klubu sme učebňu, v ktorej sa stretnutie konalo, dali do pôvodného stavu a rozlúčili sa.  Zdroj:  <https://www.komposyt.sk/pre-odbornikov/ziak-so-svvp/preview-file/skolska-integracia-987.pdf>  <https://mpc-edu.sk/sites/default/files/publikacie/i._labjakov__didaktick__hra_vo_vyu_ovan__matematiky_b_prim_rnom_vzdel_van_.pdf>  <https://www.upjs.sk/public/media/15903/Osvaldova_1.pdf>  <http://files.sosustakcin.webnode.sk/200000188-8010a82b76/Z%C3%A1sady%20tvorby%20PL.PDF> |
| 1. **Závery a odporúčania:**   Pri práci so žiakmi so ŠVVP vychádzať:  - z odporúčaní špeciálneho pedagóga a psychológa,  - aplikovať vhodné formy a metódy v procese výučby matematiky  - vychádzať z vlastných skúseností ako aj skúseností pedagógov overených v praxi,  - úzko spolupracovať s rodičmi žiaka so ŠVVP ,  - rozvíjať matematickú gramotnosť, vychádzajúc zo zážitkov žiakov a z reálnych  životných situácií, ktoré sú im blízke. |

|  |  |
| --- | --- |
| 1. Vypracoval (meno, priezvisko) | Mgr. Anna Rišková |
| 1. Dátum | 22.03.2019 |
| 1. Podpis |  |
| 1. Schválil (meno, priezvisko) | PaedDr. Viera Hodošková |
| 1. Dátum |  |
| 1. Podpis |  |

**Príloha:**

Prezenčná listina zo stretnutia pedagogického klubu

Fotografie zo stretnutia klubu matematiky